[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 7.2.2007

KOM(2007) 48 endelig

2007/0021 (CNS)

Forslag til

RÅDETS FORORDNING

om fravigelse af forordning (EF) nr. 2597/97 for så vidt angår konsummælk produceret i Estland

(forelagt af Kommissionen)

BEGRUNDELSE

Rådets forordning (EF) nr. 2597/97 fastsætter fælles regler for produktion og markedsføring af konsummælk.

Som følge af forbrugsvanerne og forskellige anmodninger fra medlemsstater har adskillige af dem fået bevilget undtagelser fra forordning (EF) nr. 2597/97, for så vidt angår fedtindholdet i konsummælk. For tiden er 10 medlemsstater omfattet af undtagelser, som alle gælder indtil 2009 udtagen i Estlands tilfælde.

Estland har fået bevilget en undtagelse fra forordning (EF) nr. 2597/97 for konsummælk med et fedtindhold på 2,5 % indtil den 30. april 2007. Bestemmelsen afviger fra kravet for sødmælk (et fedtindhold på mindst 3,5 %). Knap 93 % af al konsummælk produceret og konsumeret i Estland har et fedtindhold på 2,5 %. 2,5 %-mælk kan kun markedsføres i Estland.

Grunden til, at Estland kun blev bevilget en undtagelse fra forordning (EF) nr. 2597/97 indtil den 30. april 2007 og ikke indtil 2009 som de øvrige medlemsstater, var fortrinsvis politisk/juridisk. Under tiltrædelsesforhandlerne blev det i Estland drøftet, om der skulle ansøges om en undtagelse svarende til dem, der gjaldt i Finland og Sverige, men en sådan undtagelse blev ikke anset for at have førsteprioritet, fordi overgangsperioden for Finland og Sverige skulle ophøre i 2004. Imidlertid viste det sig ved afslutningen af tiltrædelsesforhandlingerne, at Finland og Sverige fik bevilget en yderligere forlængelse af gyldighedsperioden for den eksisterende undtagelse indtil 2009, og at en række tiltrædende lande havde anmodet om samme overgangsperiode. Derfor var Estland efter tiltrædelsen i klemme mellem alle de medlemsstater, der fik bevilget undtagelser indtil 2009.

På denne baggrund bad Estland i 2004 Kommissionen om at overveje muligheden af at anmode om en fravigelse af forordning (EF) nr. 2597/97. Under henvisning til artikel 41 i tiltrædelsesakten vedtog Kommissionen derefter forordning (EF) nr. 749/2004, hvori Estland fik bevilget en undtagelse for tre år, som i juridisk henseende var den maksimumsperiode, hvori der kan anvendes overgangsforanstaltninger under artikel 41.

Estland har for nylig igen anmodet Kommissionen om at foreslå en forlængelse af gyldigheden af landets undtagelsesbestemmelse mindst indtil udgangen af de tilsvarende overgangsperioder, der gælder for andre lande (30. april 2009).

Under hensyn til ovenstående er det hensigtsmæssigt at forlænge undtagelsesbestemmelsen for Estland indtil den 30. april 2009.

2007/0021 (CNS)

Forslag til

RÅDETS FORORDNING

om fravigelse af forordning (EF) nr. 2597/97 for så vidt angår konsummælk produceret i Estland

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 37,

under henvisning til forslag fra Kommissionen,

under henvisning til udtalelse fra Europa-Parlamentet[1], og

ud fra følgende betragtninger:

(1) Som undtagelse fra Rådets forordning (EF) nr. 2597/97 af 18. december 1997 om supplerende regler til den fælles markedsordning for mælk og mejeriprodukter med hensyn til konsummælk[2] gør Kommissionens forordning (EF) nr. 2597/97 for så vidt angår konsummælk produceret i Estland[3] det muligt, at konsummælk, der produceres i Estland med et fedtindhold på 2,5 %, kan leveres og overdrages i Estland. Denne undtagelsesbestemmelse udløber den 30. april 2007.

(2) På baggrund af forbrugsvanerne i Estland og de vanskeligheder, der er forbundet med en tilpasning til EF-reglerne, og da tilsvarende undtagelsesbestemmelser for andre lande udløber den 30. april 2009, er det hensigtsmæssigt at forlænge undtagelsesbestemmelsen om tilladelse til at levere og overdrage konsummælk, der produceres i Estland med et fedtindhold på 2,5 %, i Estland -

UDSTEDT FØLGENDE FORORDNING:

Artikel 1

Som undtagelse fra artikel 3, stk. 1, litra b), i forordning (EF) nr. 2597/97 må konsummælk produceret i Estland med et fedtindhold på 2,5 % leveres eller overdrages i Estland i overensstemmelse med nævnte forordnings artikel 2, stk. 1.

Artikel 2

Denne forordning træder i kraft på tredjedagen efter offentliggørelsen i Den Europæiske Unions Tidende.

Den anvendes indtil den 30. april 2009.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den

På Rådets vegne

Formand

FINANSIERINGSOVERSIGT |

1. | BUDGETPOST: 05 02 12 | BEVILLINGER (ÆS/FBF 2007): 587 000 000 EUR |

2. | FORANSTALTNINGENS BETEGNELSE: Rådets forordning om fravigelse af Rådets forordning (EF) nr. 2597/97 for så vidt angår konsummælk produceret i Estland |

3. | RETSGRUNDLAG: Traktatens artikel 37 |

4. | FORANSTALTNINGENS FORMÅL: Forlængelse indtil den 30. april 2009 af den nuværende undtagelsesbestemmelse med henblik på at levere og markedsføre konsummælk med et fedtindhold på 2,5 % i stedet for mindst 3,5 % som sødmælk |

5. | FINANSIELLE VIRKNINGER | 12- MÅNEDERS PERIODE (mio. EUR) | INDEVÆRENDE REGNSKABSÅR 2007 (mio. EUR) | FØLGENDE REGNSKABSÅR 2008 (mio. EUR) |

5.0 | UDGIFTER, SOM AFHOLDES – OVER EU-BUDGETTET (RESTITUTIONER/INTERVENTIONER) – OVER NATIONALE BUDGETTER – AF ANDRE | p.m. | p.m. | p.m. |

5.1 | INDTÆGTER – EU's EGNE INDTÆGTER (AFGIFTER/TOLD) – NATIONALE KILDER | – | – | – |

2009 | 2010 | 2011 | 2012 |

5.0.1 | UDGIFTSOVERSLAG | p.m. | p.m. | p.m. | p.m. |

5.1.1 | INDTÆGTSOVERSLAG | – | – | – | – |

5.2 | BEREGNINGSMÅDE: – |

6.0 | ER FINANSIERING MULIG OVER DE BEVILLINGER, DER PÅ DET LØBENDE BUDGET ER OPFØRT UNDER DET RELEVANTE KAPITEL? | JA NEJ |

6.1 | ER FINANSIERING MULIG VED OVERFØRSEL MELLEM KAPITLER PÅ LØBENDE BUDGET? | JA NEJ |

6.2 | ER ET TILLÆGSBUDGET NØDVENDIGT? | JA NEJ |

6.3 | BEVILLINGER TIL OPFØRSEL PÅ KOMMENDE BUDGETTER? | JA NEJ |

BEMÆRKNINGER: Forslaget er en forlængelse af den nuværende forordnings gyldighedsperiode og har derfor ingen budgetmæssige virkninger sammenholdt med de foregående år. Men var undtagelsesbestemmelsen ikke blevet forlænget, og de almindelige normer for konsummælk anvendt fuldt ud, så ville det have haft en indvirkning på den type mælk, der markedsføres i Estland og dermed på mængden af mælkefedt, der anvendes i konsummælk. Hvis dette ville have ført til en nedgang i det gennemsnitlige fedtindhold, kunne det føre til en mindre stigning i smørproduktionen. Tages der hensyn til at det samlede årlige forbrug af konsummælk i Estland er på 75 000–80 000 tons, ville denne virkning have været meget begrænset – maksimalt nogle få hundrede tons smør. |

[pic][pic][pic][pic][pic][pic]

[1] EUT C … af …, s. ….

[2] EFT L 351 af 23.12.1997, s. 13. Ændret ved forordning (EF) nr. 1602/1999 (EFT L 189 af 22.7.1999, s. 43).

[3] EUT L 118 af 23.4.2004, s. 5.